പരമേശ പരിപാഹി
പരമേശ പരിപാഹി ഗിരിജാപതേ ശംഭോ 
പരിപാവന ചരിത ത്രിപുരാന്തക ( 2 )
ജഗദീശ്വര നിൻ രൂപമതിമോഹനം ശംഭോ
ജഗദ്ധാതി പധ്യസാരമതിമോഹനം       ( പരമേശ ..)

തലയിലുണ്ടൊരുദേവി ശശിദേവനും ശംഭോ
കുലദൈവ ഗണമല്ലോ ഗളഭൂഷണം.
പരിചരിക്കും പാർവതി പരിസേവിത ശംഭോ
പുരഹര ഭവതീയ പദവിപാരം         ( പരമേശ ..)

ഗണപതി ഗുണമേകും വരദൈവതം ശംഭോ
അനുജനാം കാർത്തികേയൻ ആർത്തിനാശനൻ
ശബരിഗിരീശ്വരനാം മണികണ്ഡനും ശംഭോ
ഭവതീയ ജാതരല്ലേ ഭുവനേശ്വര         ( പരമേശ ..)

നടനകല പ്രവീണ നിടിലേക്ഷണ ശംഭോ
ചുടലയിൽ നടമാടും ഭൂതേശ്വരാ
കഴലിണ തൊഴുതീടും അടിയനെ നീ ശംഭോ
അഴലൊഴിച്ചു പാലിക്ക പരമേശ്വരാ    ( പരമേശ ..)

                - നീലംപേരൂർ കുട്ടപ്പപണിക്കർ 

ഹൈന്ദവ കീർത്തനങ്ങൾ
നീലംപേരൂർ കുട്ടപ്പപണിക്കർ രചിച്ച ഭജനപ്പാട്ടുകൾ‍